Meie: 05.08.2024 nr 7-1/90/2024

Transpordiamet

info@transpordiamet.ee

Rumporanna detailplaneeringu kooskõlastamine

Esitame teile kooskõlastamiseks üldplaneeringut muutva Rumporanna detailplaneeringu (Argepo OÜ töö nr A-15-12) Vormsi Vallavolikogu poolt vastu võetud lahenduse.

Rumporanna detailplaneering on algatatud Vormsi Vallavolikogu 27. veebruari 2012. a [otsusega nr 5](http://atp.amphora.ee/vormsivv/?o=126&o2=822&u=null&hdr=hp&dschex=1&sbr=all&tbs=all&dt=&sbrq=Rumporanna&itm=49136&clr=history&pageSize=20&page=5). Planeeringut menetletakse vastavalt planeeringu algatamise ajal kehtinud planeerimisseaduse redaktsioonile (lähtudes EhSRS § 1 lõikest 1).

Planeeringuala asub Läänemaal Vormsi vallas Rumpo külas. Planeeringuala, suurusega 8,6 ha, on Rumpo külas asuv Vormsi Vallavalitsusele kuuluv üldkasutatava maa sihtotstarbega Rumporanna kinnistu (90701:002:0335, 7,87 ha) ning Väinameres asuvad muul ja kaks sadamakanalit. Kinnistu on hoonestamata. Planeeringualal on puhkekoht, sadamaauk ja lauter, prügimaja ja bussiootepaviljon. Piirnevalt Rumpo vallateelt on kolm pinnasekattega mahasõitu.

Detailplaneeringu eesmärgiks on määrata hoonestusala, ehitusõigus ja ehituslikud tingimused võrgukuuride ja käimla rajamiseks ehitisealuse pinnaga kokku 60 m2 ja kõrgusega kuni 5 m. Samuti rajada ühiskasutusega ala ja määrata teisaldatavate laudade ja pinkide asukohad, määrata liikluskeem ja parklate asukohad, rajada slipp, määrata navigatsioonimärkide ja teisaldatavate pontoonsildade asukohad, rekonstrueerida sadamaaugu kaldakindlustus ja muul, puhastada setetest sadamaaugu ja lautri kanalid, rajada tuletõrje veevõtukoht, rekonstrueerida olemasolevad ja rajada täiendav juurdepääsutee.

Detailplaneeringu on kooskõlastanud Päästeamet 09.06.2015 (kiri nr 7.2-3.4/9940-2), Veeteede Amet 27.07.2015 (kiri nr 6-3-1/2377), Lennuamet 16.10.2015 (kiri nr 4.6-8/15/4383), Majandus- ja Kommunikatsiooniministeerium 12.10.15 (kiri nr 1.10-17/15-00643/007), Muinsuskaitseamet 08.10.2015 (kiri nr 5.1-17/5/12-1), Keskkonnaministeerium 30.10.2015 osas, millega kavandatakse avaliku veekogu koormamist (kiri nr 11-17/15/8648-2). Keskkonnaamet on 13.07.2017 kirjaga nr 6-2/17/8078-2 andnud tingimusliku nõusoleku detailplaneeringu vastuvõtmiseks. Politsei- ja Päästeamet on andnud kooskõlastuse 08.09.2022 (kiri nr 2.1-3/27639-2) Tarbijakaitse ja Tehnilise Järelevalve Amet loobus kooskõlastamisest pädevuse puudumise tõttu 24.08.2022 (kiri nr 16-6/18-1926-003).

Vormsi Vallavolikogu võttis detailplaneeringu vastu 25.09.2017 otsusega nr 14. Vormsi valla üldplaneeringuga (kehtestatud 14.06.2004) on planeeringualale kavandatud avalik supelrand, telkimisala, sadam ja lautrikoht. Üldplaneeringuga on ehituskeeluvööndit vähendatud. Detailplaneeringuga tehakse ettepanek vähendada ranna ehituskeeluvööndit täiendavalt võrgukuuride ja käimla hoonestusala ulatuses. Keskkonnaamet on andnud nõusoleku vähendada ehituskeeluvööndit 2 võrgukuuri ja kuivkäimla püstitamiseks 29.01.2018 (29.01.2018 nr 7-13/17/12707-5).

|  |
| --- |
| Lugupidamisega  *(allkirjastatud digitaalselt)*  Maris Jõgeva  vallavanem |